Държавен вестник, бр. 2, 2012 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  2
6. уведомяване на общините, кметствата, 
областните служби по безопасност на храни­
те (ОСБХ), пчеларските дружества и други 
заинтересувани лица и организации за пред­
стоящо пръскане;
7. осигуряване на наземни технически 
средства за борба и авиотехника;
8. контрол от лесозащитната станция на 
цялостната дейност по подготовката и провеж­
дането на авиоборбата, в т.ч. калибриране на 
системите за разпръскване, определяне дозата 
на продукта за растителна защита (ПРЗ) и 
качеството на провеждане на борбата;
9. предварително запознаване на летателния 
състав с обектите за третиране чрез облитане 
или наземно обхождане.
Раздел II
Отчитане на ефекта от проведената борба
Чл. 58. (1) Отчитането на ефекта от авио­
борбата с насекомните вредители се извършва 
от ДГС, ДЛС, УОГС и лесозащитната станция 
с участието на представители на регионалната 
дирекция по горите и собствениците на гори.
(2) Отчитането на ефекта от наземната и 
интегрираната борбата с насекомни вредители, 
болести, гризачи, плевели и др. се извършва 
от ДГС, ДЛС, УОГС и собствениците на гори.
(3) Ефектът от борбата се отчита:
1. за химични продукти за растителна за­
щита – 2 – 3 дни след третирането;
2. за химични продукти за растителна 
защита с хормонално действие – 15 – 30 дни 
след третирането;
3. за биологични продукти за растителна 
защита – 7 – 15 дни след третирането.
Чл. 59. (1) Ефектът от проведената авио­
борба по обекти се определя по формулата:
Е = 100.(N-n)/N,
където Е е смъртност (ефект), в %;
N – брой на гъсениците преди третирането;
n – брой на живите гъсеници след трети­
рането.
(2) Ефектът от авиоборбата с листогри­
зещите вредители се отчита чрез моделни 
дървета и пробни клонки, като:
1. моделните дървета се определят преди 
третирането и се маркират – за обекти до 
300 дка минимум до 3 броя и допълнително 
за всеки 200 дка по едно моделно дърво, 
като се спазват изискванията за равномерно 
разположение върху площта;
2. върху пробните клони след третирането 
се поставят изолационни ръкави с дължина 
1 м и диаметър 40 – 60 см, като във всеки 
ръкав се поставят 50 – 100 броя гъсеници.
Чл. 60. (1) При заболяванията ефектът от 
проведената борба се отчита чрез пробни 
площи, заложени преди провеждането на 
борбата, обхващащи не по-малко от 100 броя 
дървета. Оценява се броят на дърветата със 
и без повреди.
(2) Размерът на повредата (некрози, съхнене, 
ракови образувания, мани и др.) се определя 
на 10 до 40 дървета, по бална оценка за вся­
ко дърво. Определя се среден коефициент на 
увреждане преди и след борбата.
Чл. 61. В 30-дневен срок след провежда­
не на борбата за всеки обект комисиите по 
чл. 58, ал. 1 и 2 съставят протокол по образец 
(приложение № 20) за отчитане на ефекта.
Раздел IІІ
Отчитане на проведените лесозащитни ме­
роприятия 
Чл. 62. (1) Проведените лесозащитни ме­
роприятия се отчитат в края на първото 
полугодие и в края на годината.
(2) Проведените лесозащитни мероприятия 
през първото полугодие се отчитат, както 
следва:
1. в срок до 5 юли ДГС и ДЛС изготвят 
обобщен отчет за проведените мероприятия 
в горите и заедно с отчетите за горите на 
другите собственици на гори, предоставени 
им с договор, ги представят в съответното 
държавно предприятие по чл. 163 ЗГ и в ре­
гионалната дирекция по горите;
2. в срок до 10 юли регионалните дирекции 
по горите изготвят обобщен отчет по видове 
собственост и го изпращат в лесозащитната 
станция;
3. в срок до 20 юли лесозащитната станция 
обработва отчетите на регионалните дирек­
ции по горите, изготвя обобщен отчет и го 
изпраща в ИАГ.
(3) Годишното отчитане на проведените 
лесозащитни мероприятия се извършва по 
следния начин:
1. в срок до 30 декември ДГС и ДЛС изготвят 
обобщен отчет за проведените мероприятия 
в горите и заедно с отчетите за горите на 
другите собственици на гори, предоставени 
им с договор, ги представят в съответното 
държавно предприятие по чл. 163 ЗГ и в ре­
гионалната дирекция по горите;
2. в срок до 10 януари регионалните ди­
рекции по горите изготвят обобщен отчет по 
видове собственост и го изпращат в лесоза­
щитната станция;
3. в срок до 20 януари лесозащитната 
станция обработва отчетите на регионалните 
дирекции по горите, изготвя обобщен отчет 
и го изпраща в ИАГ.
(4) Отчетите по ал. 2 и 3 се изготвят по 
образец (приложения № 21 и 22), отразяват се 
в електронната информационна система system.
iag на Изпълнителната агенция по горите и 
се представят и на хартиен носител. Регио­
налните дирекции по горите и лесозащитните 
станции правят корекции и изготвят отчетите 
съгласно приложение № 21.
Чл. 63. (1) Отчетът за проведените лесоза­
щитни мероприятия се състои от две части: 
обяснителна записка и отчет.